Observational prospective study of post implantation syndrome after endovascular anurysm repair of abdominal aortic aneurysm
Authors: Παπάς Νεκτάριος 
Published: September 2021

Σκοπός: Η ενδαγγειακή αντιμετώπιση του ανευρύσματος κοιλιακής αορτής αποτελεί μια ελάχιστα επεμβατική θεραπεία εναλλακτική από την κλασσική ανοικτή χειρουργική αντιμετώπιση , που επιτρέπει την ασφαλή και αποτελεσματική αποκατάσταση των αορτικών ανευρυσμάτων. Η ενδαγγειακή θεραπεία μειώνει τη περιεγχειρητική θνησιμότητα και θνητότητα και τη διάρκεια παραμονής του ασθενούς στο νοσοκομείο. Παρόλα τα ζωτικής σημασίας οφέλη τους, έχει παρατηρηθεί ότι η ενδαγγειακή αποκατάσταση ανευρυσμάτων μπορεί να πυροδοτήσει μια αναπάντεχη συστηματική φλεγμονώδη αντίδραση του οργανισμού, η οποία έχει ονομαστεί σύνδρομο μετά την εμφύτευση ενδαγγειακού μοσχεύματος (ΣΕΕΜ). Η επίπτωση του ΣΕΕΜ αναφορικά με την έκβαση των ασθενών, μετά από την ενδαγγειακή αποκατάστασης ΑΚΑ, είναι ακόμα άγνωστη. Στόχος της παρούσας εργασίας αποτέλεσε η προοπτική μελέτη του ΣΕΕΜ και η συσχέτιση του συνδρόμου με την κλινική έκβαση των ασθενών κατά τη διάρκεια του πρώτου έτους μετά την επέμβαση.Επιπρόσθετα, θα διερευνηθεί η εξέλιξη της φλεγμονώδους αντίδρασης μετά την επέμβαση όπως αυτή αποτυπώνεται από ειδικούς δείκτες φλεγμονής.Μεθοδολογία: Από το Μάιο του 2007 έως και τον Ιούλιο του 2008, 40 συνεχόμενοι ασθενείς που υποβλήθηκαν σε εκλεκτική ενδαγγειακή αποκατάσταση ανευρύσματος κοιλιακής αορτής στο τμήμα μας συμπεριλήφθηκαν σε μια πιλοτική προοπτική μελέτη προκειμένου να αξιολογηθεί το κατά πόσον οι ενδαγγειακές τεχνικές σχετίζονται με την εμφάνιση του συνδρόμου ΣΕΕΜ καθώς και τη συσχέτιση των κλινικών και βιοχημικών παραμέτρων του ΣΕΕΜ με διάφορους δείκτες της οξείας φάσης της φλεγμονής. Στη συνέχεια, 214 ασθενείς που υποβλήθηκαν σε ενδαγγειακή αποκατάσταση ΑΚΑ σε τακτική βάση, συμπεριλήφθηκαν σε μια προοπτική μελέτη με παρακολούθηση των ασθενών έως ένα χρόνο. Καταγράφηκαν αναλυτικά σε κάθε ασθενή τα δημογραφικά στοιχεία, οι παρόντες κίνδυνου, η φαρμακευτική του αγωγή πριν και μετά το χειρουργείο, η μέγιστη διάμετρος του ανευρύσματος, το ποσό του σκιαγραφικού που χρησιμοποιήθηκε, η εμφάνιση ή όχι του ΣΕΕΜ, η μέγιστη τιμή και διάρκεια του πυρετού καθώς και οι περιεγχειρητικές επιπλοκές μαζί με την διάρκεια νοσηλείας. Επίσης υπολογίστηκε ο συνολικός όγκος καθώς και ο νεοσχηματισθείς θρόμβος του ανευρύσματος σε κάθε ασθενή.Συμπέρασμα: Μετά την ενδαγγειακή αποκατάσταση ΑΚΑ, μια συστηματική φλεγμονώδης αντίδραση παρατηρείται στο ένα τρίτο των ασθενών. Το είδος του ενδαγγειακού μοσχεύματος φαίνεται να συσχετίζεται σημαντικά σε αυτή τη φλεγμονώδη αντίδραση. Η ένταση της φλεγμονώδους απάντησης, όπως εκτιμάται με βάση τις μετεγχειρητικές τιμές hs-CRP, συσχετίζεται με την εμφάνιση ΜΚΣ ή οποιουδήποτε ανεπιθύμητου συμβάματος κατά τη διάρκεια των πρώτων 30 ημερών μετά την επέμβαση. Μετά τον πρώτο μετεγχειρητικό μήνα η φλεγμονώδης απόκριση εξασθενεί, όπως αποδεικνύεται από τη κινητικότητα των διαφόρων φλεγμονωδών βιοδεικτών. Ωστόσο, το ΣΕΕΜ. φαίνεται να συσχετίζεται με την εμφάνιση ΜΚΣ ή οποιουδήποτε ανεπιθύμητου συμβάματος κατά τη διάρκεια του πρώτου έτους μετά την ενδαγγειακή αποκατάσταση ΑΚΑ. Οι νέες μελέτες θα πρέπει να διερευνήσουν εάν απαιτείται κάποια αλλαγή στη θεραπευτική αντιμετώπιση των ασθενών για να μειωθεί ο καρδιαγγειακός κίνδυνος των ασθενών που εμφανίζουν.